(Muzika.)
Šios bitės yra mano namo kieme Berklyje, Kalifornijoje
Iki praėjusių metų, niekada nelaikiau bičių,
bet „National Geographic“ paprašė manęs nufotografuoti jų istoriją,
nusprendžiau, kad norint įtikinamai nufotografuoti,
turėčiau pats pradėti auginti bites.
Kaip turbūt jau žinote,
bitės apdulkina trečdalį maistinių augalų,
ir pastaruoju metu jos išgyvena sunkius laikus.
Būdamas fotografu norėjau ištirti, kaip iš tiesų atrodo ši problema.
Taigi, parodysiu jums, ką sužinojau per paskutinius metus.
Šis pūkuotas mažas padarėlis
yra nauja jauna bitė, beveik išlindusi iš korio narvelio,
ir bitės šiuo metu kovoja su keliomis skirtingomis problemomis,
įskaitant pesticidus, ligas ir gyvenamosios vietos praradimą,
bet pagrindinė grėsmė yra parazitinė erkė iš Azijos,
Varoatozės erkė.
Ši smeigtuko galvutės dydžio erkė įsisiurbia į jaunas bites
ir siurbia jų kraują.
Tai galiausiai sunaikina avilį,
nes bičių imunitetas nusilpsta,
ir jos tampa labiau pažeidžiamos streso ir ligų.
Bitės yra labiausiai pažeidžiamos,
kai jos vystosi korio narveliuose,
norėjau sužinoti, kaip iš tiesų atrodo šis procesas, tad drauge
su Kalifornijos universiteto bičių laboratorija Davise,
išsiaiškinau, kaip auginti bites prieš kamerą.
Parodysiu jums 21 bitės gyvenimo dieną
per 60 sekundžių.
Tai yra bitės kiaušinėlis, iš kurio iš išsirita lerva,
ir šios ką tik išsiritusios lervos sukasi ratu korio narveliuose
besimaitindamos bičių slaugytojų išskiriama balta mase.
Tada, po truputį vystosi galva ir kojos
ir jos transformuojasi į lėliukę.
Tai yra sukimosi į lėliukę procesas
ir jūs galite matyti erkes, besisukančias narveliuose.
Tada formuojasi jų kūno audiniai
ir pigmentas vystosi jų akyse.
Paskutinis šio proceso žingsnis yra odos susiraukšlėjimas
ir pasidengimas plaukais.
(Muzika.)
Taigi – (ploja)
Kaip matėte nuo filmuko vidurio,
erkės sukasi apie naujagimes bites
ir dėl chemikalų, kuriais bitininkai kovoja su erkėm,
kyla grėsmė aviliams.
Po kiek laiko tai pridaro didelės žalos,
todėl mokslininkai ieško būdų
suvaldyti šias erkes.
Tai viena iš alternatyvų.
Tai eksperimentinė veisimo programa JAV Žemdirbystės departamente Baton Ruže,
ir ši bičių karalienė su savo palydovėmis yra tos programos dalis.
Mokslininkai išsiaiškino,
kad kai kurios bitės turi įgimtą gebėjimą nugalėti erkes,
todėl jie pradėjo veisti erkėms atsparias bites.
Štai ko reikia, norint veisti bites laboratorijoje.
Bičių karalienė nuraminama
Ir dirbtinai apvaisinama, naudojant tikslų įrankį.
Ši procedūra leidžia mokslininkams
kontroliuoti, kurios bitės yra sukryžminamos,
tačiau turint tiek kontrolės reikalingas kompromisas.
Mokslininkams pavyko išvesti erkėms atsparias bites,
tačiau jos pradėjo prarasti būdingus bruožus,
tokius, kaip švelnumas ir gebėjimas rinkti medų,
todėl, kad susitvarkytų su problema,
mokslininkai bendradarbiauja su bitininkais.
Tai yra Bret Adee, atidarantis vieną iš savo 72 000 avilių.
Jis ir jo brolis valdo didžiausią bitininkystės operaciją pasaulyje,
ir departamentas integruoja veisiamas erkėms atsparias bites į jų veiklą,
tikėdamiesi, kad bėgant laikui
jie galės turėti ne tik erkėms atsparias bites,
bet taip pat išlaikyti visas jų savybes, kurios daro jas mums naudingas.
Ir taip sakant,
atrodo, kad mes manipuliuojame ir išnaudojame bites,
ir, iš tiesų, mes tai darome jau tūkstančius metų.
Mes paėmėme šį mažą sutvėrimą ir uždarėme jį dėžutėje,
praktiškai jį prijaukindami,
kad galėtume gauti jų medaus,
bet ilgainiui pradėjome prarasti natūralius apdulkintojus,
laukinius apdulkintojus,
ir dabar yra daugybė vietų, kur šie apdulkintojai
nebegali apdulkinti visų augalų.
Bitės tapo neatskiriama mūsų mitybos sistemos dalimi.
Todėl, kai žmonės kalba apie bičių išsaugojimą,
aš manau,
kad mes turime išsaugoti savo santykius su bitėmis
ir, norėdami sugalvoti naujus sprendimus,
turime suprasti paprasčiausią bičių biologiją
ir stresorių poveikį, kurį ne visada galime matyti.
Kitaip tariant, turime suprasti bites iš arti.
Ačiū.
(Plojimai.)